# Korisnički slučajevi

## UC2.1 Isplata gotovine za klijenta banke

|  |  |
| --- | --- |
| Modul | Isplata gotovine (M2) |
| Sudionici | Klijent banke, Djelatnik odjela kontrole |
| Opis | Klijent banke podiže novac na bankomatu svoje banke. |
| Preduvjeti | 1. Klijent se uspješno prijavio na bankomat. 2. Klijent ima zahtijevani iznos novca na tekućem računu. 3. Bankomat ima barem zahtijevani iznos novca. |
| Rezultat | 1. Klijent je dobio zahtijevani iznos novca. 2. Stanje računa je umanjeno za zahtijevani iznos novca. |
| Prioritet | Nužno / Poželjno / Opcionalno |
| Glavni tok | 1. Klijent izabire funkciju „isplata gotovine”. 2. Sustav prikazuje sve tekuće račune s kojih klijent ima pravo isplate gotovine (vidi PP1). 3. Klijent izabire željeni račun. 4. Sustav prikazuje predefinirane iznose za isplatu ILI mogućnost unosa drugog iznosa. 5. Klijent izabire predefinirani iznos. 6. Sustav provjerava ima li klijent zahtijevani novac na računu, je li unutar dnevnog limita (vidi PP2) i ima li bankomat dovoljno novaca. Ako je sve potvrdno, sustav isplaćuje gotovinu i zahtijeva potvrdu završetka transakcije. 7. Klijent potvrđuje završetak transakcije. 8. Sustav vraća klijentu karticu. |
| Alternativni tok 1 | U koraku 4, klijent izabire mogućnost unosa drugog iznosa. Izvršavaju se sljedeći dodatni koraci:   * Klijent unosi drugi iznos novca.   Nakon toga nastavlja se normalni tijek od točke 5. |
| Iznimke | 6.a. Sustav zaključuje da klijent nema zahtijevani iznos novca na izabranom računu te ispisuje odgovarajuću poruku na ekranu i vraća karticu klijentu. Slučaj završava.  6.b. Sustav zaključuje da bankomat nema zahtijevani iznos novca na raspolaganju te ispisuje odgovarajuću poruku na ekranu i vraća karticu klijentu. Slučaj završava. |
| Uključuje | UC1.1 Prijava klijenta banke putem kartice banke |
| Poslovna pravila | PP1 – Klijentu se prikazuju svi osobni tekući računi te ostali tekući računi u banci na koje je opunomoćen za isplatu gotovine.  PP2 – Limit za isplatu gotovine s tekućeg računa je 2.000 kn. |
| Nefunkcionalni zahtjevi | 1. Prosječni slučaj treba trajati do 30 sekundi. 2. Sustav ne smije prouzročiti više od jedne kritične greške tjedno i jedne nekritične greške dnevno. |
| Pretpostavke | 1. Klijent gotovi hrvatski jezik. 2. Klijent je dobrog vida. |